Aalborg Stiftstidende, 1839-07-29
Udlandet. Orienten. Det formodede Sammenstød mellem de tyrkiske og ægyptiske Tropper er indtraadt. I Nærheden af Aleppo er den 24de f. M. leveret et Slag og den tyrkiske Armee efter 2 Timers Kamp dreven paa Flugten. Jbrahim begyndte Slaget med en heftig Kanonade, der gjorde den tilsigtede Virkning. Den tyrkiske Armee trak sig i fuldstændig Uorden tilbage til Ma rasch. Alt Materiale, Kanoner, Flinter og Munition er faldet i Ægypternes Hænder. Jbrahim var den 28de vendt tilbage til Aintab, men havde givet 3 Jnfanteri- og 3 Cavalleriregimenter Ordre til at rykke frem til Orfa og Diarbeir. Kaisarieb skal være anviist til Samlingsted for den adsplittede tyrkiske Armee. En anden vigtig og for Tyrkiet bedrøvelig Efterretning var af overordentlig Vei indtrufsen til Wien, at nemlig den tyrkiske Flaade, som uventet var løben ud fra Dardanellerne, kort efter var geraadet i et frygteligt Sammenstød med den ægyptiske og bleven aldeles tilintetgjort. Da Flaadens Afseiling fra Dardanellerne staaer i directe Modstrid til de af den nye Sultan uddeelte Befalinger, saa svæver der endnu et Mørke over Foranledningen til dette uventede Skridt af den tyrkiske Admiral, der synes at have havt saa bedrøvelige Følger. Jfølge Beretninger, som vare indløbne til Constantinopel, er det nemlig Forræderi fra Kapudan Paschas Side, som saaledes har medført den tyrkiske Flaades Tilintetgjørelse. Kapudan Pascha, som endnu i Sultan Mahmuds Dødstime blev kaldet til Constantinopel for at beskytte Hovedstaden, skal nemlig, saasnart han erfarede Abdul Medschids Thronbestigelse, og at hans Dødsfjende Chosrew Pascha var udnævnt til Førsteminister og Rigets egentlige Styrer, have opplantet Oprørsfanen, opfordret sine Tropper til Ulydighed mod den nye Keiser og endelig lettet Ankerne ved Dardanellerne med det faste Forsæt, at begive sig til Rhodos for at forene sig med den ægyptiske Flaade og forenet med denne at ile til Hovedstaden for at styrte det nye Regentskab. Kapudan, Pascha har et stærkt Tilhæng i Constantinopel og man tvivler ikke om, at, saa snart han indfinder sig der, de 2de tyrkiske Partier, Stilstandens og Reformens, ville udfolde deres Faner. Man vil endog paastaae, at Kapudan Pascha, for han løb ud fra Dardanellerne med Flaaden, havde afsendt en Expresse til Alexandrette med en Skrivelse til Hafiz Pascha, hvori han opfordrer denne til at afholde sig fra alle Fjendtligheder mod Ægypterne og med ham at gjøre fælleds Sag mod den nye indsatte Regjering i Constantinopel, der hyldede det gamle Janitscharparties System. Han, Kapudan Pascha, vilde derpaa, i Forening med Vicekongen af Ægypten, gjenindføre Sult i Mahmuds Reformer i Constantinopel. Hvis iøvrigt den først meddeelte Efterretning om den tyrkiske Flaades Nederlag istedetfor dens Forening med den ægyptiske stadfæster sig, lader der næsten til, som om Ægypterne ikke have anet Kapudans foregivne Hensigter, men kamplystne løsnet Kanonerne mod Tyrkerne for det var kommet til Jnterpretationer. Hvor den franske og engelske Flaade befinder sig, veed man ikke og det lader til, som om den orientalske Knude bestandigt bliver meer og meer indviklet. J Constantinopel hersker efter Budskabet og Ægypternes Seir stor Bestyrtelse og man frygter for, at Reformpartiets Fiender skulle prøve en Opstand, der let, hedder det i en Beretning i Leipz, allg. Zeit. kunde gjøre en russisk Occupation ønskelig (?) som der eneste Redningsmiddel.